1.pielikums

atklāta konkursa, ID Nr.NVA 2018/28

nolikumam

**Tehniskā specifikācija atklātam konkursam**

**„Konsultantu pakalpojumi individuālo biznesa konsultāciju sniegšanai”**

1. **Vispārēja informācija un pakalpojuma mērķis**
   1. Pakalpojuma mērķis ir sniegt konsultatīvo atbalstu bezdarbniekiem biznesa plānu izstrādei un komercdarbības vai pašnodarbinātības uzsākšanai, lai veiksmīgi darbotos izvēlētajā jomā ne mazāk kā divus gadus.
   2. Nodarbinātības valsts aģentūras (turpmāk – NVA) organizētajā aktīvā nodarbinātības pasākumā „Pasākumi komercdarbības vai pašnodarbinātības uzsākšanai” (turpmāk - Pasākums) iesaista NVA reģistrētus bezdarbniekus (turpmāk - bezdarbnieki), kuri vēlas ar NVA finansiālu atbalstu uzsākt komercdarbību vai pašnodarbinātību un kuri atbilst vismaz vienam no šādiem kritērijiem:
      1. ir ieguvuši profesionālo vidējo izglītību vai augstāko izglītību uzņēmējdarbības, biznesa vadības vai citā tām pielīdzināmā jomā vai jomā, kurā plānots uzsākt komercdarbību vai pašnodarbinātību;
      2. ir apguvuši profesionālās izglītības programmas, kas nodrošina nepieciešamās zināšanas uzņēmējdarbības vadības jomā vai jomā, kurā plānots uzsākt komercdarbību vai pašnodarbinātību;
      3. ir ieguvuši profesionālo vidējo izglītību vai augstāko izglītību un apguvuši neformālās izglītības programmu (ne mazāk kā 120 akadēmiskās stundas) ar uzņēmējdarbības vadību saistītā jomā.
   3. Bezdarbnieki sadarbībā ar NVA izvēlētiem konsultantiem sagatavo biznesa plānus, kurus izvērtē NVA izvēlēti neatkarīgi eksperti (turpmāk – eksperti). Bezdarbniekiem, kuru biznesa plāni ir saņēmuši pozitīvāko ekspertu atzinumu, saņem biznesa konsultācijas pirmajā saimnieciskajā darbības gadā, kā arī finansiālo atbalstu šādā apmērā:

1.3.1.vienreizēju komercdarbības dotāciju līdz 5000 *euro* viena biznesa plāna īstenošanai saskaņā ar apstiprināto biznesa plāna tāmi;

1.3.2. mēneša dotāciju biznesa plāna īstenošanas sākumposmā (pirmajos sešos mēnešos) – valstī noteiktās minimālās mēneša darba algas apmērā.

1.4. Viens tiešais pakalpojuma sniedzējs (konsultants) drīkst sniegt konsultācijas ne vairāk kā 10 bezdarbniekiem.

1.5. Pretendents pakalpojuma sniegšanā piesaista ne mazāk kā 20 konsultantus tiešos pakalpojumu sniedzējus, kuri katrs atbilst šādām prasībām:

1.5.1. augstākā izglītība uzņēmējdarbības vadības, vai vadībzinātnes vai finanšu (t.sk. finanšu vadības), vai ekonomikas, vai grāmatvedības jomā;

1.5.2. katrā no pēdējiem trīs gadiem (no 2015.gada 1.septembra līdz 2018.gada piedāvājuma iesniegšanas dienai) ir iegūta pieredze vismaz 60 konsultāciju sniegšanā uzņēmējdarbības jomā, kur katras konsultācijas ilgums ir bijis vismaz viena astronomiskā stunda (par praktisko darba pieredzi netiek uzskatīta darba pieredze, kas ir iegūta pedagoģiskā darbā profesionālās un vispārējās pamatizglītības, arodizglītības, vispārējās un profesionālās vidējās, augstākās izglītības iestādēs, kā arī sniedzot konsultācijas, kursus, seminārus un apmācības personas kvalifikācijas paaugstināšanas iestādēs un uzņēmumos).

1. **Iepirkuma priekšmets**
   1. Šajā tehniskajā specifikācijā ar individuālu konsultāciju tiek saprasta klātienē un neklātienē sniegta individuāla konsultācija bezdarbniekam. Attālināta konsultāciju sniegšana (telefoniski, elektroniski) tiek iekļauta individuālo konsultāciju stundu uzskaitē, kas nepārsniedz 20% no kopējo konsultāciju skaita.
   2. Individuālu biznesa konsultāciju pakalpojums biznesa plāna sagatavošanai un īstenošanai pirmajā saimnieciskās darbības gadā Pasākumā iesaistītiem bezdarbniekiem atbilstoši pretendenta izstrādātajai metodikai.

2.3. Pasākuma īstenošana plānota visā Latvijas Republikas teritorijā.

1. **Plānotais apjoms un pakalpojuma nodrošināšanas kārtība**
   1. Bezdarbnieku iesaiste Pasākumā plānota 2019. un 2020.gadā Pakalpojums sniedzams divās kārtās:
      1. **pirmajā kārtā -** bezdarbniekiem sniegt individuālas konsultācijas biznesa plānu izstrādei. Viena individuālā konsultācija ilgst vienu astronomisko stundu. Vienam bezdarbniekam maksimālais individuālo konsultāciju skaits ir 20. Individuālās konsultācijas tiek sniegtas 6 nedēļu laikā no dienas, kad bezdarbnieks ar NVA norīkojumu ierodas uz pirmo konsultāciju**;**
      2. **otrajā kārtā** - sniegt konsultatīvu atbalstu biznesa plāna īstenošanai bezdarbniekiem, kuru biznesa plāni saņēmuši pozitīvu eksperta atzinumu, ievērojot, ka konsultācijas tiek mērķtiecīgi nodrošinātas komercdarbības vai pašnodarbinātības jomā, kurā bezdarbnieks uzsācis komercdarbību vai pašnodarbinātību. Viena individuālā konsultācija ilgst vienu astronomisko stundu. Vienam bezdarbniekam maksimālais individuālo konsultāciju skaits ir 20. Individuālās konsultācijas tiek sniegtas biznesa plāna īstenošanas pirmajā gadā no dienas, kad bezdarbnieks noslēdzis līgumu ar NVA par atbalsta pakalpojumu saņemšanu.
   2. Bezdarbnieku iesaiste 2019. un 2020.gadā[[1]](#footnote-1)

|  |  |  |
| --- | --- | --- |
|  | 2019.gads | 2020.gads |
| **Pirmā kārta** (bezdarbnieku skaits) | 150 | 150 |
| Maksimālais individuālo konsultāciju apjoms (stundu skaits) | 3000 | 3000 |
| **Otrā kārta** (bezdarbnieku skaits) | 75 | 75 |
| Maksimālais individuālo konsultāciju apjoms (stundu skaits) | 1500 | 1500 |

* 1. Pakalpojums tiek organizēts, uzsākot pirmās kārtas konsultācijas 1.ceturksnī.
  2. Viena gada ietvaros pakalpojums var tikt organizēts dalīti – 1.ceturksnī uzsākot pirmās kārtas konsultācijas ne mazāk kā 50% no plānotā kopējā bezdarbnieku skaita un 2.ceturksnī uzsākot pirmās kārtas konsultācijas atlikušajai daļai no plānotā kopējā bezdarbnieku skaita;
  3. Iepirkuma līguma izpildes laikā NVA negarantē plānoto bezdarbnieku skaita iesaistīšanu pasākumā pilnā apjomā.
  4. Konsultācijas biznesa plāna izstrādē un sagatavošanā pretendents sniedz darba dienās no plkst. 08:30 līdz 17:00. Pirmās kārtas konsultācijas biznesa plāna sagatavošanai pretendents sniedz saskaņā ar NVA sasakņoto individuālo konsultāciju grafiku. Konsultācijas biznesa plāna īstenošanā pretendents sniedz ar bezdarbnieku saskaņotā laikā.
  5. Konsultantiem konsultācija jānodrošina divu darba dienu laikā no konsultācijas pieprasīšanas dienas.

1. **Konsultantu uzdevumi**
   1. Konsultantu uzdevums ir sniegt individuālās konsultācijas 3.1. punktā minētajā apjomā atbilstoši pretendenta izstrādātai metodikai.
   2. Konsultanti sniedz individuālās konsultācijas biznesa plāna sagatavošanai un izstrādei tā, lai biznesa plāns atbilstu Latvijas Republikas normatīvo aktu prasībām un sniegtu priekšstatu par bezdarbnieka ieplānotajām aktivitātēm un izvēlēto biznesa plāna modeli. Konsultāciju saturā ietilpst:
      1. normatīvo aktu prasības komercdarbības vai pašnodarbinātības jomā;
      2. grāmatvedība;
      3. nodokļu plānošana;
      4. mārketinga plānošana;
      5. finanšu plānošana;
      6. finansējuma pieejamības instrumentu analīze;
      7. prasības, kas izvirzāmas kvalitatīva biznesa plāna izstrādei;
      8. biznesa plāna veidlapas un NVA dotācijas izmantošanas tāmes veidlapas aizpildīšana;
      9. citas ar konkrētu komercdarbības vai pašnodarbinātības uzsākšanu saistītas tēmas.
   3. Konsultanti sniedz individuālās konsultācijas biznesa plāna īstenošanai pirmajā pašnodarbinātības vai komercdarbības gadā. Konsultāciju saturā ietilpst:
      1. jomas, kas minētas 4.2. apakšpunktā, atbilstoši konkrētā bezdarbnieka komercdarbības vai pašnodarbinātības jomas specifikai;
      2. uzņēmuma vai pašnodarbinātības reģistrācijas kārtība;
      3. komercdarbības vadības un organizācijas aspekti;
      4. sadarbības organizēšana vietējā un starptautiskā līmenī;
      5. dizains, tehnoloģijas, loģistika, marketings;
      6. citas ar biznesa plāna īstenošanu saistītas tēmas.
   4. Konsultantu pienākumi:
      1. ne vēlāk kā 5 darba dienas pirms individuālo konsultāciju uzsākšanas iesniedz NVA informāciju par plānoto individuālo konsultāciju sniegšanas vietu un laiku, iesniedzot individuālo konsultāciju grafiku;
      2. nodrošina NVA iespēju veikt kontroles konsultāciju sniegšanas vietās individuālo konsultāciju sniegšanas periodā;
      3. veicot izmaiņas individuālo konsultāciju grafikā (bezdarbnieku, konsultantu un/vai konsultāciju sniegšanas vietas maiņa) informē NVA par aktualizēto grafiku trīs dienas pirms,bet ne vēlāk kā attiecīgā darba dienā; ne vēlāk kā attiecīgās darba dienas beigās;
      4. ne vēlāk kā līdz katra mēneša 10.datumam iesniedz NVA ar NVA filiāli saskaņotus apliecinājumus par iepriekšējā mēnesī sniegtajām konsultācijām un to apjomu.
2. **Konsultāciju sniegšanas tehniskā bāze**
   1. Individuālās konsultācijas tiek sniegtas pēc iespējas tuvāk tai NVA filiālei, kurā reģistrēts bezdarbnieks, nodrošinot, ka konsultāciju sniegšanas vieta ir sasniedzama 30 minūšu laikā no NVA filiāles atrašanās vietas, neizmantojot transportu. Izņēmumu gadījumos konsultāciju sniegšanas vieta var būt attālāka, to saskaņojot ar NVA.
   2. Minimāli nepieciešamā konsultantu tehniskā bāze katrā no konsultāciju sniegšanas vietām ietver:
      1. konsultāciju sniegšanai piemērotas telpas, kas atbilst darba drošības un darba aizsardzības prasībām;
      2. nepieciešamo telpu aprīkojumu (galds, vismaz 2 krēsli);
      3. dators ar interneta pieslēgumu un iespējām izmantot Microsoft Word un Excel;
      4. printeris, kopētājs un cita biroja tehnika, ja nepieciešams – A4 formāta papīrs datorizdrukām un rakstāmpiederumi.
3. **Pārējie nosacījumi**
   1. Ar atklāta konkursa ietvaros izvēlēto pretendentu tiks slēgts iepirkuma līgums par individuālo konsultāciju sniegšanu.

**Finansēšanas avots: nodarbinātības speciālais budžets.**

1. Pakalpojuma pirmās kārtas ietvaros plānotais konsultējamo bezdarbnieku skaits var tikt palielināts par 20 bezdarbniekiem. Pakalpojuma otrās kārtas ietvaros plānotais konsultējamo bezdarbnieku skaits var tikt palielināts par 5 bezdarbniekiem. [↑](#footnote-ref-1)